Yeni İl ma'a Türkmen-i Haleb mutasarrıfı el-Hac Süleyman gayet-i şehr-i atiden bakiyye dört ay ve muvakkitleri es-Seyyid Mehmed Emin ve el-Hac Mehmed Arif ve Mehmed Tahir altışar ay ve Mustafa müddet-i örfiyye zamanların ba'de't-tasarruf ref' ve yeri yevmi iki yüz akçe ile Seydişehir kazasından kırk altı ay hakiki infisali olan sezavar-ı inayet-i şehriyari ve şayeste-i re'fet-i tacdari mevlana el-Hac Mahmud el-İstanbüli da'ilerine ba-terakki yevmi üç yüz akçe ile ba-salise tevcih olunub ba'de hulül-i vaktihi müddet-i örfiyye-i kamile mutasarrıf olmak ricasına ba'de'l-arz sadaka buyuruldu.